b'\n_START_ARTICLE_\nKraljev pirat\n_START_SECTION_\nRadnja\n_START_PARAGRAPH_\n1700. godine poru\xc4\x8dnik Brian Fleming (Doug McClure) sa broda Monsoon pristaje biti optu\xc5\xbeen za napad i ne\xc4\x8dasno otpu\xc5\xa1ten iz Britanske mornarice, no sve je to tek dio \xc5\xa1ireg plana kapetana Hornsbyja (Bill Glover) i komodora Collinsa (Michael St. Clair) da se Fleming uvu\xc4\x8de u neosvojivu piratsku luku Juarez u Indijskom oceanu. U Zanzibaru Fleming se priklju\xc4\x8duje Zuccu (Kurt Kasznar), lopovu koji opskrbljuje pirate svim potrep\xc5\xa1tinama te skupa s njim odlazi u Puerto Juarez. Fleming ondje upoznaje prelijepu Jessicu Stephens (Jill St. John) koja upravlja sustavom utvrda i topova u obrani otoka. Fleming joj se po\xc4\x8dinje udvarati, ali u Jessicu je zagledan i John Avery, prvi \xc4\x8dasnik na piratskom brodu Scorpion. Zapovjednik Scorpiona, kapetan Cullen (Torin Thatcher) uzima Fleminga na brod kako bi ga isku\xc5\xa1ao i provjerio njegovu odanost piratskom Bratstvu. Napadaju indijski brod natovaren blagom, i zarobljavaju indijsku princezu Patnu (Mary Ann Mobley), k\xc4\x87er Velikog mogula. Po povratku na otok, Jessica nudi Flemingu polo\xc5\xbeaj kapetana na njenom brodu Shark i Fleming mora birati izme\xc4\x91u \xc5\xbeelje da izvr\xc5\xa1i svoj zadatak i spasi princezu te ljubavi prema Jessici i piratskom \xc5\xbeivotu.'